ΓΡΑΠΤΗ ΕΡΩΤΗΣΗ E-1309/02

υποβολή: Laura Gonzlez lvarez (GUE/NGL) προς την Επιτροπή

(7 Μαΐου 2002)

Θέμα: Κλείσιμο του εργοστασίου παρασκευής μπισκότων Fontaneda στην περιοχή Aguilar de Campoo (Palencia- Ισπανία)

Η πολυεθνική εταιρεία United Biscuits, αποφάσισε, χωρίς να ενημερώσει προηγουμένως για τις προθέσεις της την Επιτροπή Επιχείρησης και χωρίς να διαπραγματευθεί την απόφασή της απόλυσης των εργαζομένων, να κλείσει αυθαίρετα το εργοστάσιο παρασκευής μπισκότων Fontaneda, προβάλλοντας το επιχείρημα ότι αυτό έπαψε να είναι λειτουργικό και ότι έχει ανεπαρκή οικονομική απόδοση. Ωστόσο αυτή η πολυεθνική αποφασίζει την απορρόφηση της παραγωγής της Fontaneda από τις επιχειρήσεις της στη Ναβάρα και στη Χώρα των Βάσκων όπου τα φορολογικά κίνητρα θα παρέχουν μεγαλύτερα κέρδη στην United Biscuits. Το κλείσιμο αυτό σημαίνει για τους εργαζόμενους και για ένα δήμο 7 000 κατοίκων πραγματική καταστροφή η οποία θα προκαλέσει την κοινωνικοοικονομική κρίση της περιοχής. Οι παρακείμενες κοινότητεςποφέρουν ήδη από την κρίση στα ανθρακωρυχεία, στη γεωργία και την βιομηχανία και αντιμετώπισαν την ελάττωση και γήρανση του πληθυσμού τους. Άλλες πέντε τουλάχιστον επιχειρήσεις στην Καστίλλη-Λεόν έκλεισαν το 2001, μία Αυτόνομη Κοινότητα το επίπεδο ανεργίας της οποίας είναι κατώτερο από τον εθνικό μέσο όρο.

Το κλείσιμο αυτής της επιχείρησης προσομοιάζει με μεταφορά επιχειρήσεων στο πλαίσιο της ΕΕ προς άγραν φορολογικών κινήτρων που, στην περίπτωση που μας απασχολεί, έχει αρνητική επίπτωση στην απασχόληση.

Θα μπορούσε να με ενημερώσει η Επιτροπή εάν είναι σύμφωνο με την κοινοτική νομοθεσία το γεγονός ότι πολυεθνική εταιρεία αγοράζει την φίρμα Maria Fontaneda και στη συνέχεια κλείνει την επιχείρηση για να μεταφέρει την παραγωγή αλλού·

Θεωρεί άραγε η Επιτροπή ότι θα ήταν βιώσιμη μία λύση που θα βασίζετο στη διατήρηση της επιχείρησης από τους εργαζόμενους, όπως ακριβώς αναφέρθηκε από το Συμβούλιο της Καστίλλης- Λεόν, και στη μετατροπή της σε συνεταιρισμό που θα μπορούσε να επωφεληθεί από ισπανικές και ευρωπαϊκές περιφερειακές ενισχύσεις·

Ποια μέτρα προτίθεται να λάβει η Επιτροπή για να εξασφαλίσει την επιτήρηση της κοινοτικής νομοθεσίας και, συγκεκριμένα, την εφαρμογή της Οδηγίας 98/59/ΕΚ(1), σχετικά με την προσέγγιση των νομοθεσιών των κρατών μελών όσον αφορά τις μαζικές απολύσεις και την οδηγία 94/45/ΕΚ(2), σχετικά με διαδικασία σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους·

(1) ΕΕ L 225 της 12.8.1998, σελ. 16.

(2) ΕΕ L 254 της 30.9.1994, σελ. 64.

Απάντηση της κ. Διαμαντοπούλου εξ ονόματος της Επιτροπής

(25 Ιουνίου 2002)

Η Επιτροπή θα ήθελε να παραπέμψει το αξιότιμο μέλος στην απάντηση που έδωσε στη γραπτή ερώτηση H-312/02 της κ. Rodrguez Ramos, κατά τη διάρκεια της ώρας των ερωτήσεων, στη σύνοδο του Κοινοβουλίου το Μάιο 2002(1).

Παρ' ότι η Επιτροπή εκτιμά τη συμβολή των δραστηριοτήτων της κοινωνικής οικονομίας, όπως των συνεταιρισμών, στη δημιουργία και τη διατήρηση απασχόλησης, δεν είναι σε θέση να σχολιάσει τη συγκεκριμένη πρόταση του αξιότιμου μέλους. Το θέμα χορήγησης βοήθειας σε ένα τέτοιο σχέδιο πρέπει, κατ' αρχήν, να απασχολήσει τις αρμόδιες εθνικές αρχές.

(1) Γραπτή απάντηση, 14.5.2002.